ร้านราเมงเปิดใหม่ไม่นานมาก น้องที่ออฟฟิศมาบอกให้ไปลอง เป็นร้านจากญี่ปุ่น เพิ่งมาเปิดสาขานอกประเทศเป็นประเทศแรก บรรยากาศร้านโล่งๆ ดูโปร่งๆ ดี  ตกแต่งร้านออกจะคิกขุๆ ดูเด็กๆ ไงก็ไม่รู้

ผมสั่ง Jangara Black Ramen Zenburi (380.-) ใส่เครื่องทุกอย่าง  เมนูนี้ต่างจากเมนู original ตรงที่เค้าจะใส่น้ำมันกระเทียมมาให้เพิ่ม เส้นกลมเล็กแบบร้าน Yamagoya  แต่ซุปกลมกล่อมกว่านะเท่าที่ผมรู้สึก ส่วนไข่มะตูมนี่ผมให้อร่อยเท่าๆ กันเลย (ผมชอบไข่ของสองร้านนี้ที่สุด) ส่วนน้ำซุปรสชาติไม่เค็มเกินไป  แต่ไข่ปลาที่ใส่มาให้ในชามจะเพิ่มความเค็มมากพอสมควร ถ้าไม่อยากให้ซุปออกเค็มมา อาจจะแยกไข่ปลาออกมาไว้ก่อนครับ

- ไก่คาราเกะ (220.-) ทอดมากรอบอร่อยมาก ทานกับ yuzu  อร่อยดีครับ แนะนำให้สั่งครับ

- Potato Fries (180.-) ได้มันฝรั่งมาแท่งใหญ่ๆ จะไม่ได้ทอดมากรอบๆ  กินได้แล้วเนื้อมันฝรั่งเน้นๆ กว่า ก็เพลินดี แต่ไม่ได้เด่นอะไร


วันที่ไปกิน ของที่เป็น side dish ค่อนข้างทำช้าไปหน่อย ต้องหักคะแนนเรื่องนี้หน่อย แต่นี่ผ่านมาหลายเดือนแล้ว เป็นไปได้ว่าร้านอาจจะเริ่มเข้าที่แล้ว

เรื่องราคา ผมว่าไม่ถูกไม่แพงเว่อร์เพราะปริมาณของที่ได้ก็สมราคา ร้านราเมงที่อื่นถ้าเมนูที่อร่อยสุดก็จะราคาสูงประมาณนี้

สรุปคือเป็นร้านราเมงที่อร่อยอีกร้านนึงครับ ถ้าจะหาร้านราเมงที่อร่อยในทองหล่อ ก็คงต้องร้านนี้ครับ